Dr. Jekyll and Sister Hyde
Dr. Jekyll and Sister Hyde () je britanski horor film snimljen 1971. godine u režiji Roya Warda Bakera. Predstavlja adaptaciju pripovjetke Dr. Jekyll and Mr. Hyde Roberta Louisa Stevensona. Naslovni protagonist, koga tumači Ralph Bates je dr. Henry Jekyll, viktorijanski naučnik koji pokušava pronaći eliksir života te, koji, uvjeren da je ključ u tome da žene žive duže od muškaraca, eksperimentira sa ženskim hormonima i pronađe napitak koji ga, doduše, privremeno, pretvara u ženu (čiji lik tumači Martine Beswick). Radnja prikazuje kako je zbog nastojanja da kontrolira svoje stanje prisiljen ubijati prostitutke po Whitechapelu, ali i da ni njegov zli ženski alter ego ne preza od zločina.

Dr. Jekyll and Sister Hyde je bila treća ekranizacija Stevensonove pripovjetke u produkciji studija Hammer Films Productions (nakon komedije The Ugly Duckling i konvencionalnog horora The Two Faces of Dr. Jekyll). Predstavljala je prvi film u kome je Jekyll prilikom svoje transformacije mijenjao spol, kao i jedan od prvih Hammerovih filmova sa eksplicitnim scenama golotinje; zbog njih je Caroline Munro, koja je trebala biti angažirana, odbila ulogu. Dr. Jekyll and Sister Hyde je također bio jedan od prvih filmova koji je priču o Jekyllu i Hydeu vezao sa slučajem Jacka Trbosjeka a također se, iako anakronistički, kao likovi pojavljuju zloglasne Burke i Hare.

Uloge
 Ralph Bates ... Dr. Henry Jekyll/Jack Trbosjek
 Martine Beswick ... Sestra Hyde
 Gerald Sim ... Profesor Robertson
 Lewis Fiander ... Howard Spencer
 Susan Brodrick ... Susan Spencer
 Dorothy Alison ... Mrs. Spencer
 Ivor Dean ... William Burke
 Tony Calvin ... William Hare
 Philip Madoc ... Byker
 Paul Whitsun-Jones ... Narednik Danvers 
 Virginia Wetherell ... Betsy

Izvori

Vanjske veze 
 
 
 

Britanski filmovi
Horor filmovi
SF-filmovi
Filmovi sa LGBT tematikom